Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 10. melléklet a 96/2011. (X. 17.) VM rendelethez
Paragraph Index: 581

5. A közjóléti és védelmi rendeltetésû erdõk erdõtervezésének szempontjai 5.1. Közjóléti rendeltetésû erdõk 5.1.1. A települések belterületével határos, jelentõs közjóléti hasznosítású erdõkben folytatható erdõgazdálkodásra indokolt a közjóléti erdõkre meghatározott alapelveket megfelelõen alkalmazni. 5.2. Természetvédelmi rendeltetésû erdõk 5.2.1. Az erdõtervezés során biztosítani kell az erdõk természetességi állapotának fenntartása, illetve fokozatos javítása, sokféleségének és értékes génkészletének védelme, illetve bõvítése, valamint a védett és fokozottan védett növények és állatok élõhelyének védelme érdekében szükséges intézkedéseket. 5.2.2. A homoki gyepeken és közvetlen környezetükben található fenyves faállománytípusú erdõkben a fennmaradt eredeti domborzat, valamint az erdõ kiritkulása folytán kialakult, természetközeli állapotú homoki gyepek védelme, illetve a homoki élõhelyek további regenerálódásának biztosítására érdekében a véghasználatok és az erdõfelújítási kötelezettségek tekintetében a felnyíló erdõkre vonatkozó szabályok alkalmazása is indokolt lehet. 5.2.3. Az erdõssztyeppi élõhelyek természetes felújulási folyamatait az erdõtervezés során számításba kell venni, és a spontán megjelenõ, potenciális társulásnak megfelelõ természetes újulatnak az erdõfelújításokban teret kell biztosítani. 5.2.4. A hozamvizsgálat és a véghasználatok tervezése során törekedni kell arra, hogy a védett természeti területeken elhelyezkedõnagyobberdõtömbökbenmindig legyen zárt, idõs erdõ. Ennek érdekébenadott esetbenakárgazdasági szempontból vágásérett erdõk véghasználatának elhalasztása, vagy 0,5–1,0 hektár területû hagyásfa csoportok visszahagyása is elõírható. 5.2.5. A tisztások és szegélygyepek megõrzésére törekedni kell. A nagyobb kiterjedésû, természetközeli állapotú szegélygyepek védelmét erdõgazdálkodási tevékenységet közvetlenül szolgáló földterületként (tisztásként) történõ leválasztással is elõ kell segíteni. 5.2.6. Az erdõszerkezet-átalakítások tervezését az alábbi szempontok figyelembe vételével kell elvégezni: Az erdészeti tájidegen fõfafajú erdõket a véghasználatukat követõen – amennyiben azt a termõhelyi viszonyok is lehetõvé teszik – a termõhelynek megfelelõ, és az erdészeti tájban õshonos fafajokkal kell felújítani. 5.3. Nem védett, Natura 2000 rendeltetésû erdõk 5.3.1. Az erdõtervezés során biztosítani kell a kedvezõ természetvédelmi helyzetû, közösségi jelentõségû jelölõ erdei élõhelyek – különösen a pannon homoki gyepek (6260), a pannon borókás-nyárasok (91N0), a pannon szikes sztyeppék és mocsarak (1530), a kékperjés rétek (6410), a mocsárrétek (6440), a keményfás ligeterdõk, illetve gyöngyvirágos tölgyesek (91F0), valamint az euroszibériai erdõssztyepp-tölgyesek (91I0) – kiterjedésének, szerkezetének, fajkészletének megõrzése, illetve a lehetõség szerinti fejlesztése, a közösségi jelentõségû jelölõ fajok – kimelten a homoki kikerics (Colchicum arenarium), homoki nõszirom (Iris humilis ssp. arenaria), magyar futrinka (Carabus hungaricus), tartós szegfû (Dianthus diutinus), kisfészkû aszat (Cirsium brachycephalum), vöröshasú unka (Bombina bombina), mocsári teknõs (Emys orbicularis), dunai tarajosgõte (Triturus dobrogicus), vidra (Lutra lutra), skarlátbogár (Cucujus cinnaberinus) – kedvezõ természetvédelmi helyzetének megõrzése, valamint a közösségi jelentõségû, jelölõ erdei élõhelytípusokhoz kötõdõ, fában fejlõdõ bogárfajok állományainak hosszú távú fennmaradása érdekében szükséges intézkedéseket. 5.3.2. A kiemelt közösségi jelentõségû, jelölõ erdei élõhelytípusokba – euroszibériai erdõssztyepp-tölgyesek (91I0), valamint pannon homoki borókás-nyáras (91N0) – tartozó erdõk esetében az erdõgazdálkodási tevékenységeket olyan módon kell megtervezni, hogy a folyamatos erdõborításból fakadó ökológiai elõnyök minél nagyobb mértékben érvényesüljenek. 5.3.3. A kedvezõ természetvédelmi helyzetû, közösségi jelentõségû jelölõ erdei élõhelyek esetében a vágásérettségi kort a védelmi célok függvényében, továbbá a hozamvizsgálat eredményeinek, a természetes felújítás követelményeinek és az erdõ egészségi állapotának figyelembe vételével a vágásérettségi szakasz felsõ határához közelítve kell meghatározni. 5.3.4. Az erdõneveléseket a termõhelynek nem megfelelõ, vagy erdészeti tájidegen elegyfafajok – különös tekintettel az intenzíven terjedõ fajok – visszaszorítását célzó erélyekkel kell megtervezni. 5.3.5. A nevelõvágások tervezésénél az erdõrészletben található gyep-, cserjés- és borókás zárványterületek, valamint az õshonos újulatfoltok, védelmét a fahasználatok részterületes elõírásával is érvényre kell juttatni. A részterületek elhelyezkedését a töréspontok legalább 5 méter pontosságú EOV koordinátáin alapuló, 1:10000 méretarányú térképvázlaton kell ábrázolni, amely térképvázlatot az erdõtervhez is mellékelni kell. 5.3.6. A közösségi jelentõségû, illetve kiemelt közösségi jelentõségû, jelölõ erdei élõhelytípusba tartozó erdõ 200 m-es környezetében intenzíven terjedõ fõfafajú erdõfelújítás nem, intenzíven terjedõ elegyfafajok mesterséges erdõsítését is lehetõvé tevõ erdõfelújítás csak az erdészeti tájban õshonos fa- illetve cserjefajokból álló, legalább 20 m széles védõzóna létesítése mellett tervezhetõ. 5.4. Egyéb védelmi rendeltetésû erdõk 5.4.1. Az erdõtervezési körzet termõhelyi viszonyai alapján indokolt a talajvédelmi rendeltetésû erdõk területi arányának növelése.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes